Villalver

Villalver
Villalver er en primitiv nomadisk kultur som er delt inn i mange småstammer. De er sesongmessig på flyttefot, og kan finnes i alle typer klima og terreng i Fantasi-O-Rama. Alvene er kjent for å være opptatt av den naturlige balansen i verden, og derfor flytter de på teltleirene sine for å ikke skape ubalanse. Samfunnet deres har dype røtter i religion som fokuserer på naturen, elementene og dyr. Villalvene annser seg selv som beskyttere av den naturlige balansen i naturen, og kommer derfor til tider i konflikt med andre samfunn.

De er kjent for sine fryktede shamaner og hekser som driver bort dem som ødelegger for naturen eller dreper dens dyr. Villalvene er relativt primitive, men magien deres bygger på eldgamle kunster og latente krefter. Selv om de er noe folkesky og isolerer seg fra andre kulturer, blir besøkende møtt med åpne armer - så lenge de ikke er på krigsstien. Når villalvene er på krigsstien tar de avstand fra alle ukjente. De er kjent for å være brutale krigere, og pryder dra kroppene sine med krigsmaling eller tattoveringer.

Krigføring
Villalver er kjent for å bruke piler uten metalliske stridshoder både til jakt og i krig. Et tegn på at en alvestamme er i krig, er at pilene deres er laget med sorte fjær fra ravner. De er nådeløse og effektive i sine gerilja-taktikk fra gjemmesteder i skogen.

Grugach Soriel "Elge Stammen"
Denne stammen holdt sesongmessig til i Gammelskogen rundt Ossington. De var opprinnelig en gruppe på mellom to og tre hundre medlemmer i stammen. Etter krigen mot Ossington, er stammen deres oppløst og få villalver fra elge stammen finnes i dag. Yellis, Zarn og Thilvara er overlevende medlemmer av stammen som overlevde.

"Falke Stammen"
Denne stammen holdt sesongmessig til i områdene nord for landegrensene til Himmelspir. Her kom stammen deres ofte i konflikt med kjemper. Villalvene annså det som en bragd å kjempe mot disse skapningene. Stammens sjaman er medlem av det mektige Druiderådet som årlig møtes for å diskutere verdensproblemer.

Rykter
Folk flest er ofte skeptiske til villalver. I løpet av de siste månedene ble samtlige av innbyggerne i Ossington drept av villalver. Ingen ble spart, og tegn på at kraftig magi hadde blitt tatt i bruk ble oppdaget på stedet. Det sies at det var elge stammen som utførte denne grusomme handlingen.